**ΟΔΗΓΙΕΣ ΓΙΑ ΤΗΝ ΠΡΑΓΜΑΤΟΠΟΙΗΣΗ ΤΗΣ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ ΤΟΥ ΤΜΗΜΑΤΟΣ ΤΕΧΝΟΛΟΓΩΝ ΓΕΩΠΟΝΩΝ ΤΟΥ πρώην ΤΕΙ ΠΕΛΟΠΟΝΝΗΣΟΥ**

Οι φοιτητές που επιθυμούν να πραγματοποιήσουν εξάμηνη πρακτική άσκηση θα πρέπει:

1. να είναι εγγεγραμμένοι στο 8ο Εξάμηνο σπουδών τους και

2. να έχουν εξεταστεί επιτυχώς κατ’ ελάχιστον στα 2/3 του συνολικού αριθμού μαθημάτων του προγράμματος σπουδών του τμήματος.

1. Ο φοιτητής μπορεί να λάβει τη σχετική αίτηση από τη γραμματεία του τμήματος ή από την ηλεκτρονική διεύθυνση: [www.teipel.gr](http://www.teipel.gr) (Επιλέξτε Σχολές τμήματα Τμήμα Τεχνολόγων Γεωπόνων Γραμματεία Έντυπα αιτήσεων της Γραμματείας)
2. Ο φοιτητής επιλέγει κατάλληλο φορέα, ο οποίος στη συνέχεια θα πρέπει να εγκριθεί από τα αρμόδια όργανα του Τμήματος, σχετική αίτηση θα πρέπει να καταθέσει στη Γραμματεία του Τμήματος. Για την επιλογή του Φορέα ο φοιτητής θα πρέπει να έλθει σε επαφή με το Φορέα του οποίου οι δραστηριότητες να αφορούν το επάγγελμα του Τεχνολόγου Γεωπόνου και στο Φορέα απασχολείται Γεωπόνος ή Τεχνολόγος Γεωπόνος που θα είναι υπεύθυνος για την επίβλεψη της πρακτικής του άσκησης.

Οδηγίες για τη συμπλήρωση και υποβολή της αίτησης στη γραμματεία του τμήματος Τεχνολόγων Γεωπόνων.

Για την υποβολή της αίτησης ο φοιτητής:

**Α)** συμπληρώνει την αίτηση (χωρίς υπογραφή) σε ηλεκτρονική μορφή (word) και την αποστέλλει μέσω e-mail στην ηλεκτρονική διεύθυνση της Γραμματείας του Τμήματος: **tg@teikal.gr**

**ΚΑΙ**

**Β)** εκτυπώνει την συμπληρωμένη αίτηση (σε ηλεκτρονική μορφή word) και την υπογράφει

**ΚΑΙ**

**Γ)** υποβάλλει την υπογεγραμμένη αίτηση σε έντυπη μορφή, συνοδευόμενη **υποχρεωτικά** με αναλυτική βαθμολογία των μαθημάτων ειδικότητας (από γραμματεία Τμήματος), στη γραμματεία του τμήματος είτε προσκομίζοντας ο ίδιος την αίτηση είτε αποστέλλοντας την αίτηση μέσω e-mail στην ηλεκτρονική διεύθυνση της Γραμματείας του Τμήματος: **tg@teikal.gr** ή μέσω ταχυδρομείου στην ταχυδρομική διεύθυνση της Γραμματείας του Τμήματος.

Ταχυδρομική Διεύθυνση της Γραμματείας του Τμήματος

**Πανεπιστήμιο Πελοποννήσου**

**Τμήμα Τεχνολόγων Γεωπόνων**

**Αντικάλαμος, Μεσσηνίας**

**Τ.Κ. 24100**

**Καλαμάτα**

1. Η Επιτροπή Πρακτικής Άσκησης εγκρίνει τους φορείς και τον επόπτη Καθηγητή για κάθε φοιτητή και διεκπεραιώνει όλη την διαδικασία μέσω αλληλογραφίας με τους φοιτητές (Συμβάσεις, Βεβαίωση προϋποθέσεων πρακτικής άσκησης και βιβλίο Πρακτικής Άσκησης).
2. **Μετά την ολοκλήρωση της Πρακτικής Άσκησης ο φοιτητής υποχρεούται σε σύντομο χρονικό διάστημα να καταθέσει στη Γραμματεία του Τμήματος τα παρακάτω**:
* Βεβαίωση ολοκλήρωσης (από το φορέα που πραγματοποίησε την πρακτική του Άσκηση).
* Βιβλίο Πρακτική Άσκησης συμπληρωμένο.

Οι θέσεις Πρακτικής Άσκησης επικαιροποιούνται από το Γραφείο Πρακτικής Άσκησης του  **Πανεπιστήμιο Πελοποννήσου** (έδρα Καλαμάτα) Γρ 44 ισόγειο, τηλ. 2721045343, 344 , E-mail: <http://praktiki@teikal.gr/>